മികച്ച പോലീസ് സ്റ്റേഷന് പുരസ്കാരം ഏറ്റുവാങ്ങി കുന്ദമംഗലം: കഴിഞ്ഞ വര്ഷത്തെ മികച്ച പോലീസ് സ്റ്റേഷനായി തിരഞ്ഞെടുക്കപ്പെട്ട കുന്ദമംഗലം പോലീസ് സ്റ്റേഷന് പുരസ്കാരം ഏറ്റുവാങ്ങി. തിരുവനന്തപുരത്ത് പോലീസ് ട്രെയ്നിങ് കോളേജില് നടന്ന ചടങ്ങില് 2020ല് പോലീസ് ഇന്സ്പെക്ടറായിരുന്ന ജയന് ഡൊമനിക്, സബ് ഇന്സ്പെക്ടര് ടി.എസ് ശ്രീജിത്ത്, റൈറ്റര് ഹേമന്ദ്ഭാനു, വനിതാ സീനിയര് സിവില് പോലീസ് ഓഫീസര് ബീന എന്നിവര് മുഖ്യമന്ത്രി പിണറായി വിജയനില്നിന്ന് ട്രോഫിയും സര്ട്ടിഫിക്കറ്റും ഏറ്റുവാങ്ങി. വിവിധ വിഭാഗങ്ങളില് രജിസ്റ്റര്ചെയ്ത കേസുകളുടെ എണ്ണവും അനേ്വഷണ പുരോഗതിയും വിവിധ കുറ്റകൃത്യങ്ങളില് നല്കിയ കോടതി ശിക്ഷാവിധി, വനിതകള്ക്കെതിരേയുളള കുറ്റകൃത്യങ്ങളില് സ്വീകരിച്ച നടപടി, ക്രമസമാധാന പ്രശ്നങ്ങള് നേരിട്ടതിലും മയക്കുമരുന്നു കേസുകള് ഉള്പ്പെടെയുളളവയുടെ അനേ്വഷണത്തിലും സ്വീകരിച്ച നടപടികള്, വിവിധ ജനമൈത്രി സുരക്ഷാ പദ്ധതികളുടെ പ്രവര്ത്തനം എന്നിവ ഉള്പ്പെടെയുളള ഘടകങ്ങള് പരിഗണിച്ചാണ് കുന്ദമംഗലം സ്റ്റേഷന് പുരസ്കാരത്തിന് അര്ഹരായത്. പോലീസ് ആസ്ഥാനത്തെ എ.ഡി.ജി.പി.യുടെ അധ്യക്ഷതയിലുളള ഉന്നത സമിതിയാണ് തിരഞ്ഞെടുപ്പിന് മേല്നോട്ടം വഹിച്ചത്.